SARL-NUUS SONDAG 18 April 2010 


U luister na ZS6SRL, die amptelike radiostasie van die Suid-Afrikaanse Radi- 
oliga, die nasionale vereniging vir amateurradio in Suid-Afrika, met n nuusbul- 
letin wat elke Sondag om 08:15 SAT in Afrikaans en om 08:30 SAT in Engels 
uitgesaai word. Oudio is ook beskikbaar via die web by www.sarl.org.za. Klik 
op “ARMT' en volg die skakels soos aangedui. Vir oudio via Echolink, koppel 
met ZSOJPL-R. 


Hierdie en vorige bulletins kan van www.sarl.org.za afgelaai word en u kan ook 
daar inteken om toekomstige bulletins per e-pos te ontvang. 


U nuusleser is (naam en roepsein), op 145,725 MHz vanuit Pretoria, met her- 
leidings op 10,130, 7,066 en 3,695 MHz ESB. (Ander nuuslesers verander soos 
toepaslik.) 


Stil sleutel Dit is met diep leedwese dat die afsterwe van John Andrew Friend, 
ZS6FJ, op Vrydag 9 April 2010 in die ouderdom van 54 jaar aangekondig word. 
Innige meegevoel word betuig met sy familie en vriende. 


(POUSE) 

In die nuus vandag; 

VANDAG IS WêRELD-AMATEURRADIODAG! 

SA AMSAT KONDIG NUWE CUBESAT AAN 

HET U AL BESPREEK VIR SARL SE NASIONALE KONVENSIE? 
RADIOAMATEUR VAN DIE JAAR-TOEKENNINGS 
RADIOTEGNOLOGIE IN AKSIE-SIMPOSIUMS 


U luister na ZS6SRL. Bly ingeskakel vir meer besonderhede en ander belangrike 
en interessante nuusitems. 


VIER AMATEURRADIODAG 


Vandag word Wêreld-amateurradiodag gevier met die tema “Amateur Radio: 
kombineer kommunikasie-ervaring met moderne tegnieke”. 


SA AMSAT KONDIG NUWE CGUBESAT AAN 


SA AMSAT het tydens die Ruimtesimposium by die Universiteit van KwaZulu- 
Natal aangekondig dat hy sy eie GubeSat-satelliet gaan bou. Radioamateurs, 
studente en leerders gaan by hierdie projek betrek word. Die voorgestelde loon- 
vrag sal onder andere n FM-antwoordsender met n 30 kHz-bandwydte insluit, 
asook n telemetriese baken en wetenskaplike projekte. Die projek neem n aan- 
vang met n uitnodiging aan radioamateurs om voorstelle te doen voordat die 
finale loonvrag bepaal word, waarna projekspanne saamgestel sal word. As u 
belangstel om deel te neem aan van hierdie aktiwiteite, word u genooi om u 
kontakbesonderhede en vaardigheidsvlak te e-pos aan saamsat@intekom.co.za. 


HET U AL BESPREEK VIR DIE SARL SE NASIONALE KONVENSIE? 


Registrasie vir al die aktiwiteite van die SARL se Nasionale Konvensie wat 
aanstaande naweek in Port Elizabeth gehou word, sluit op Dinsdag 20 April. 
Laat besprekings kan nie na Dinsdag aanvaar word nie, aangesien finale reëlings 
getref moet word. Registrasie om die Algemene Jaarvergadering by te woon en 
om nominasies in te dien, kan egter nog gedoen word by die lokaal voor die 
vergadering n aanvang neem. 


SARL se kantoor sal gesluit wees op Vrydag 23 April en geen e-posse of tele- 
foonoproepe sal beantwoord word nie. Stuur asseblief faks- of e-posnominasies 
in teen Woensdag 21 April of handig dit by die Algemene Jaarvergadering-lokaal 
in. 


Besprekings vir die PIC-kursus sluit ook Dinsdag. Maak asseblief seker dat u die 
korrekte besprekingsvorm gebruik. Dit is die vorm waarop u keuse van 2 gratis 
rekenaarprojekborde kan uitoefen. Geen PIC-kursusbespreking sal na Dinsdag 
gemaak kan word nie. 


Vir inligting, besprekingsvorms en lokaalbesonderhede, besoek www.sarl.org.za. 
SLUITINGSDATUM VIR TOEKENNINGS OM DRAAI 


Die SA Amateurradio-ontwikkelingstrust gee jaarliks erkenning aan n radioama- 
teur of groep radioamateurs vir verskillende prestasies. Die toekennings word 
geborg deur Nokia Siemens Networks (NSN) en die sluitingsdatum vir nomi- 
nasies is 30 April. Daar is drie toekennings: 


GARTH MILNE TEGNIESE VERNUWINGSTOEKENNING 


Hierdie toekenning word gemaak vir die ondersteuning, ontwikkeling en aan- 
wending van tegniese vernuwing in amateurradio in Suid-Afrika. Die ontvanger 
is iemand wat die gebruik van tegnologie in amateurradio op klubvlak, nasionaal, 
by skole of tersiêre opvoedkundige instellings bevorder het. 


RADIOAMATEUR VAN DIE JAAR-TOEKENNING 


Hierdie toekenning word nie gemaak vir persoonlike prestasies soos DXGGC en 
ander bewerkingstoekennings of kompetisies nie, maar wel vir die ondersteuning 
en ontwikkeling van die amateurradiodiens in Suid-Afrika. 


AMATEURRADIO-GEMEENSKAPSDIENSTOEKENNING 


Erkenning word verleen aan n radioamateur of groep radioamateurs vir diens 
aan die gemeenskap. Hierdie diens kan wees hulp aan n gestremde radioama- 
teur, kommunikasie-ondersteuning gedurende sportbyeenkomste of n rampsitu- 
asie soos n padongeluk of natuurrampe soos vloede, veldbrande of aardbewings. 


n Individu of n groep, soos byvoorbeeld n radioklub of vereniging, kan genom- 
ineer word. 


Verdere inligting asook die nominasievorm is beskikbaar by www.amateurradio.org.za. 


RADIOTEGNOLOGIE IN AKSIE-SIMPOSIUMS 


Die datums vir die 2010 Radiotegnologie in Aksie-simposiums is nou gefinaliseer. 
Dagboek hulle gerus, want dit is n SARL-geleentheid wat nie misgeloop behoort 
te word nie. Bykomende inligting sal beskikbaar gestel word tydens die SARL 
se Nasionale Konvensie en daarna ook op die webwerf. 


n Nuwe kenmerk van hierdie jaar se RTA is dat drie boustelle beskikbaar gestel 
gaan word. Alhoewel hierdie boustelle vooraf bestel en betaal kan word, sal dit 
slegs by die RTA-lokale beskikbaar wees. Geen boustelle sal voor of na, afloop 
van die RTA beskikbaar wees nie. Met ander woorde, om n boustel aan te skaf, 
moet die RTA bygewoon word.Die boustelle is: 


DSSS-boustel volledig met gemeenskaplike 100 mW-kabels vir 40 m. 


TDR 1 GHz-proefossiloskoop wat deur die USB-poort van n rekenaar of 
skootrekenaar loop. 


DSP-boustel vir digitale seinverwerking. 


Volledige inligting en bestellingsvorms sal beskikbaar wees op die SARL-webwerf 
na afloop van die SARL se Nasionale Konvensie. 


Die RTA-datums vir u dagboek is as volg: : Durban: 29 Mei 2010 Kaapstad: 
24 Julie 2010 Port Elizabeth: 21 Augustus 2010 Gauteng: 18 September 2010 


Bly ingeskakel vir verdere inligting. 
KOMPETISIENUUS 


Die Herfs @RP-naelloop vind vandag plaas van 12:00 tot 14:00 UTC. Neem 
kennis dat items 5, 7 en 9 van die reëls soos vantevore aangekondig, verander 
het. 


1. Doel Om @RP-kontakte tussen radioamateurs in die lande in suidelike 
Afrika aan te moedig. (Algemene Reëls par. 1b.) 


2. Datum en tyd Vandag, Wêreld-amateurradiodag, tussen 12:00 en 14:00 
UTC (14:00 en 16:00 SAT). 


3. Kategorieë en krag Draagbare of basisstasie GCW of foon of gemeng. Krag: 
100 mW, 1 W of 5 W. 


4. Uitruiling RS(T) asook jaartal van lisensie-uitreiking (bv. 59 89)... 


5. Frekwensie en modusse 40 m-band (voorkeur-kompetisiesegmente) SSB 
en CW is die toelaatbare modusse. n Stasie mag slegs een keer op 
CW en een keer per foon per band gewerk word. Kruis-band- of kruis- 
modusbewerkings word nie toegelaat nie. 


6. Antennas Slegs draadantennas mag gebruik word. 


7. Puntetoekenning Elke kontak verdien 2 punte. Elke voorvoegsel gewerk 
verdien 2 punte. Kragvermenigvulder: 1 vir 5 W; 5 vir 1 W; 10 vir 100 
mW. 


Telling — [(Aantal OSO's x 2) x (Aantal voorvoegsels x 2) x (kragvermenigvul- 
der)] 


8. Logstate Logstate moet nie later as 3 Mei 2010 ingedien word nie en kan 
per e-pos gestuur word aan die Wes-Randse Amateurradioklub, Posbus 
5344, Weltevredenpark, 1725, of per e-pos aan glevey@gmail.com. 


9. Uitslae en toekennings Alle logstate sal as een groep geëvalueer word, 
ongeag die stasie se kategorie, modus of krag gebruik. Die uitslae sal 
binne een week na die sluitingsdatum beskikbaar gestel word. Sertifikate 
sal toegeken word aan die wenners wie eerste, tweede of derde plekke 
behaal. 


HAMNET WES-KAAP SE WEEKLIKSE BULLETIN 


Daar is besluit om die uitsendingstyd van die Wes-Kaapse Hamnet-bulletin op 
Woensdagaande te vervroeg na 19:30, en nie meer 20:30 soos gedurende die 
somermaande nie. Die besluit is geneem omdat die 80 m-herleiding op 3 760 
MHZ vergaan nog voor die bulletin voltooi is. Die herleiding word deur ZS1DDK 
behartig op 3 760 MHz, op 70 2625 MH in die 4 m-band deur ZS1BSD, en op 
Echolink, via ZS1TX-R op die Suid-Afrikaanse lys. U kan ook toegang verkry 
tot die Echolink-nodusnommer 4043 deur gebruik te maak van DTMEF-tone. 
Ons sien daarna uit om van u te hoor. 


MELRAE 


Die sluitingsdatum vir inskrywings vir die Mei 2010-radioamateureksamen is 
Vrydag 23 April 2010 om 12:00 SAT. Neem asseblief kennis dat geen laat inskry- 
wings aanvaar sal word nie. 


Enige navrae kan gerig word aan Mariska by die SARL-kantoor. Besoek asse- 
blief die SARL se tuisblad vir kontakbesonderhede en die aansoekvorm. 


HEF-VOORTPLANTINGSVOORSPELLING 


Hannes Coetzee, ZS6BZP, rapporteer dat die sonaktiwiteitsvlak verder vermin- 
der het. Sonvlek 1 062 het weggekwyn en daar is tans geen sonvlekke sigbaar 
nie. Die voorspelde effektiewe sonvlektelling vir die week gaan minder as 10 
wees. 


15 m is die beste keuses vir DX gevolg deur 17 en 20 m. Gedurende die middae 
gaan die toestande na Indië goed wees. Laatmiddae and saans gaan toestande 
na Europa goed wees. Kontakte met Australië gaan in die oggende om ongeveer 
S-uur vir n kort rukkie moontlik wees. Kontakte met die VSA gaan uitdagend 
wees. Smiddags en vroegaande gaan toestande na Brasilië op 15 m goed wees. 


Plaaslike toestande gaan bedags op 40 m goed wees. 80 m behoort vroe- 
goggende en laatmiddae goeie resultate oor die korter afstande te lewer. 30 


m sal gedurende die middel van die dag goeie resultate lewer. 20 m is bedags 
baie bruikbaar en goeie kontakte kan oor die langer afstande gemaak word. 


Saans is 80 m die beste keuse. Met die seisoensverandering is die geraasvlakke 
ook besig om te daal. 160 m behoort ook binnekort goeie kontakte op te lewer. 


DAGBOEK VAN GEBEURE 


Vandag Wêreld-amateurradiodag. Vandag Herfs @RP-naelloopkompetisie. 
23 April SARL-kantoor gesluit. 23 April Inskrywings sluit vir Mei-RAE. 23-25 
April SARL- Nasionale Konvensie, Port Elizabeth. 24 April Wes-Randse Am- 
ateurradioklub se snuffelmark. 7 Mei Sluitingsdatum vir Fase 2 van Konstruk- 
siekompetisie. 8 Mei 'Tegnologiese Hoërskool John Vorster Amateurradioklub 
se snuffelmark. 29 Mei RTA-simposium in Durban. 24 Julie RTA-simposium 
in Kaapstad. 21 Augustus RTA-simposium in Port Elizabeth. 31 Augustus 

Sluitingsdatum vir indiening van voorstelle vir die 2011-kompetisiehandboek. 
18 September RTA-simposium in Gauteng. 


SARL-nuus nooi klubs en individue uit om nuusbrokkies van belang vir radioa- 
mateurs en kortgolfluisteraars deur te stuur. Stuur dit indien moontlik in beide 
Engels en Afrikaans, na www.sarl.org.za/newsinbox.asp, nie later as die Don- 
derdag voor uitsending nie. 


SARL nooi u ook om te luister na die program Amateur Radio Mirror Interna- 
tional wat om 10:00 SAT op 145,750 in die Pretoria-gebied uitgesaai word, met 
herleidings op 7 082, 7 205 en 17 860 kHz. Daar is ook n potgooi-uitsending 
waarna geluister kan word. Vir oudiostrome en Echolink deur ZS6FCS, besoek 
www.sarl.org.za, klik op “ARMI” en volg die skakels. n Heruitsending vind 
Maandagaande om 21:00 SAT op 3 215 kHz plaas. Sentech borg die uitsendings 
op die nie-amateurfrekwensies. 


U het geluister na n nuusbulletin van die Suid-Afrikaanse Radioliga wat deur 
Leon, ZS4AV, saamgestel en deur Hester van der Walt geredigeer is. 


Dankie dat u saamgeluister het. /EX 


